Nordland Teater

Nordland Teater (stiftet i 1979) er et norsk regionalt teater, basert i Mo i Rana og med ansvar for turnévirksomhet i Nordlands kommuner.  Teateret forestår «Vinterlysfestivalen» i februar, har en egen ungdomsgruppe «NT Ung» med forestillinger for barn og unge, samt samarbeider med «Musikk i Nordland» for fler-mediale fremførelser.

Nordland Teater holdt fra starten av til i Kinoteateret i Mo i Rana, men en betingelse for at teateret ble lagt til Mo var at teateret skulle få eget bygg. Den 15. oktober 2005 åpnet et nytt teaterhus med tre scener:
Hovedscenen, 222 plasser
Blackbox, 120 plasser
Teaterkafeen, 120 plasser og kafé

Teateret setter opp 6–8 forestillinger årlig, med rundt 35 000 tilskuere tilsammen på de drøyt 250 forestillingene i de 44 kommunene i Nordland. Teateret tilbyr også tekniske tjenester til andre kulturelle institusjoner og organisasjoner i Nordland.

Teateret sysselsetter drøyt 26 årsverk, derav drøyt 10 kunstneriske. Birgitte Strid er teatersjef, Are Nakling er teaterets direktør, og Magne Pettersen er styreleder.

Teatersjefer
 Birgitte Strid 2013–
 Reidar Sørensen 2008–2012
 Thor-Inge Gullvåg 2000–2007
 Frode Rasmussen 1997–2000
 Thom Bastholm 1992–1996
 Torbjørn Gabrielsen 1992
 Bjørn Skjefstad 1991
 Wolfgang Kolneder 1988–1991
 Geir Næss, Stig Bang og Bodvar Moe som ledertroika 1987
 Allmøtestyrt 1979–1986

Oppsetninger (utvalg etter 2000)

Samarbeid
 Sergei Prokofievs Peter og Ulven i samarbeid med Musikk i Nordland under Vinterfestuka i Narvik 2004
 Svidd neger, Norsk spillefilm hvor teateret var kraftig involvert både med teknikere og skuespillere (premiere 11. april 2003)

Eksterne lenker
 nordlandteater.no
Nordland Teater i Scenewebdatabasen.

Kultur i Nordland
Kultur i Rana
Norske teaterkompanier